[Video] Brand woed by Swartland-hospitaal‘n Skermskoot uit die video. ŉ Reuse brand het Saterdagmiddag by die Swartland-hospitaal in Malmesbury in die Wes-Kaap uitgebreek. Dit is nie tans duidelik hoe groot die gedeelte van die hospitaal is wat geraak is en of enigiemand in die brand beseer is nie. Maroela Media verneem pasiënte is glo uit die hospitaal ontruim en na ander hospitale oorgeplaas. “Net as ons dink die vlamme is onder beheer, borrel daar weer pikswart rook by die gebou uit, met vlamme wat tot dakhoogte sigbaar is,” het ŉ inwoner van die dorp gesê. Volgens inligting op sosiale media was die hospitaal besig met bouwerk en kon ŉ kortsluiting vermoedelik moontlik die brand veroorsaak het. Dit kon egter nog nie bevestig word nie. Leensie Streicher, woordvoerder van die hospitaal, het die brand aan Maroela Media bevestig, maar kon nie onmiddellik meer inligting gee nie. Maroela Media wag op terugvoer. ‘n Video van die brandende hospitaal is op sosiale media gedeel: Swartland Hospital brand. Video Gawie Steyn. #hartseer Posted by Hetta Saunderson on Saturday, March 18, 2017